Til Norges Svømmeforbunds medlemsklubber  
  
Informasjon om startlisens 2017  
  
For 2016 var den eneste forskjellen i vilkår mellom grunnlisens og utvidet lisens behandlingsgarantien (3 måneder for grunnlisens, og 3 dager for utvidet lisens). For å ha en best mulig forsikring for alle våre utøvere, har NSF valgt å ha kun én startlisenstype for utøvere fra og med det året de fyller 13 år. Alle disse vil nå ha en behandlingsgaranti på 3 dager – og det vil alle som får skader se viktigheten av.

NSFs medlemsklubber har vedtatt på Forbundstinget at alle som vil være med i approberte stevner/konkurranser/kamper i idrettene Norges Svømmeforbund administrerer, må ha gyldig startlisens (GE 1B). Startlisensen gir utøverne rett til å delta på konkurranser, bladet Norsk Svømming og idrettsskadeforsikring (9-12 år er forsikret gjennom barneidrettsforsikringen).  
Norges Svømmeforbund fortsetter avtalen med Idrettens Helsesenter og Gjensidige. Ordningen med at belastningsskader dekkes på lik linje med andre skader er svært gledelig for alle aktive i svømmeidretter. Alle som betaler startlisens har tilgang til Skadetelefonen, telefonnummer 02033, som er en telefonbasert rådgivningstjeneste med spesialkompetanse på idrettsmedisin. Formålet er å ivareta idrettsutøvere på alle nivåer gjennom behandlingsløpet. Skadetelefonen gir gode råd om skadeforebygging og hva man bør gjøre ved akutte skader. Åpningstider er alle dager 09.00–21.00.

         **Ved skade skal man ringe og melde inn skaden til Skadetelefonen på 02033 umiddelbart.**

I tillegg får alle med en skade behandlingsgaranti, kvalitetssikret behandlernettverk, og spiseforstyrrelser og sammensatte symptomer er også en del av forsikringsordningen. Nytt for 2017 – det er kun to typer startlisens:

**Startlisens svømmeidretter 9-12 år 2017** og **Startlisens svømmeidretter 2017.**

For 2016 var den eneste forskjellen i vilkår mellom grunnlisens og utvidet lisens behandlingsgarantien (3 måneder for grunnlisens, og 3 dager for utvidet lisens). For å ha en best mulig forsikring for alle våre utøvere, har NSF valgt å ha kun én startlisenstype for utøvere fra og med det året de fyller 13 år. Alle disse vil nå ha en behandlingsgaranti på 3 dager – og det vil alle som får skader se viktigheten av.

Fullstendige ytelser og vilkår finner du på [**www.svomming.no**](http://www.svomming.no/).

**Priser 2017** Pris for startlisens svømmeidretter 2017 er som følger:

         Kr **350**,- for **Startlisens svømmeidretter 9-12 år 2017** (utøvere født fra og med 2005 – til og med 2008)

         Kr **750**,- for **Startlisens svømmeidretter 2017** (utøvere født 2004 og tidligere. Utøvere 9-12 år kan også velge dette alternativet)

**Kontonummer og KID-nummer**

Kontonummer 7874.06.70025. NB! Husk at det MÅ betales med KID-nummer.

***De som betalte lisens for en klubb i 2016 vil automatisk få nytt kid-nummer, som benyttes til betaling av startlisens for 2017.***

Kid-nummer og utøveroversikt finnes på klubbens lisensside i SportsAdmin.

**Hvem skal betale startlisens**

De som skal delta på approberte stevner/konkurranser/kamper **må** betale startlisens (jfr GE1B), men også øvrige utøvere i klubbene over 12 år kan løse startlisens og dermed bli forsikret (utøvere til og med 12 år er forsikret gjennom Barneidrettsforsikringen).

**Startlisensens gyldighet**

Startisensen gjelder fra den dagen man betaler, og ut kalenderåret. Det finnes ingen engangslisens for ett enkelt stevne.

**Generell informasjon**

Fra og med torsdag 22. desember 2016 vil det være anledning til å kunne betale startlisens som gjelder for kalenderåret 2017. Ingen får tilsendt giro.

**Nye utøvere**

Klubber må registrere nye utøvere på egen hånd – husk riktig fødselsdata og adresse! Utøvere som vil betale startlisens må ta kontakt med sin klubb for å få oppgitt kid-nummer som man skal bruke ved betaling.

**Adresser**

Husk å oppdatere adressene til utøverne inne på «Persondata» på klubbens lisensside, slik at de får tilsendt bladet Norsk Svømming.

**Innlogging**

Alle klubber må ha en person som er registrert som ”Lisensansvarlig”. Denne personen må logge seg inn personlig via SportsAdmin – deretter kan man gjøre alt som man har gjort tidligere. Hvis noen klubber ikke har registrert lisensansvarlig, så ta kontakt med NIF sin klubbsupport, som hjelper dere; tlf 03615 (mandag-fredag 08.00-20.00).

Med vennlig hilsen  
**Tor Arne Volden  
Norges Svømmeforbund**[tor.arne@svomming.no](mailto:tor.arne@svomming.no) **-** mobil 99 100 454